Ovidiu Burcă a spus unde vrea să antreneze: "Nu vreau să sune arogant"
Ovidiu Burcă (44 de ani) a luat o scurtă pauză după ce s-a despărțit de Dinamo, la finalul anului 2023, fiind înlocuit de Zeljko Kopic.
Antrenorul a avut parte de o adevărată provocare pe banca tehnică a "câinilor". A preluat echipa imediat după retrogradarea în Liga 2, a reușit să aducă stabilitate la nivelul băncii tehnice într-o perioadă tensionată și a reușit, în cele din urmă, promovarea după un singur sezon în eșalonul secund.
Acum, Burcă și-a fixat obiectivul. Țintește revenirea în antrenorat, dar nu ar vrea să preia echipe care se luptă pentru evitarea retrogradării.
În plus, tehnicianul recunoaște că a avut discuții cu diferite echipe de când a plecat de la Dinamo, dar acestea nu s-au concretizat.
Ovidiu Burcă: "Nu vreau să sunt arogant"
"Îmi caut angajament, fac cum face orice om care stă pe bară. Am avut discuţii, dar momentan, nu. Nu e greu de stat, că trec printr-o perioadă de tranziţie, îmi termin studiile, licenţa Pro. Ca să găseşti angajament trebuie ca undeva lucrurile să nu meargă bine sau antrenorul să se ducă undeva mai bine. Cam asta e situaţia cu oportunităţilor.
Am fost în prea multe situaţii de criză şi cred că după 10 ani de ucenicie, de manager, antrenor, cred că am trecut la nivelul următor.
Am avut dicuţii de a prelua echipe în perioada asta. Nu vreau să sune arogant, dar vreau să pregătesc mai bine sezonul sau intersezonul, ca să pot să-mi pun amprenta mai bine. E un fotbal total ce vreau eu", a spus Ovidiu Burcă, la Orange Sport.
CV-ul lui Ovidiu Burcă, antrenorul care a promovat Dinamo
Burcă a fost unul dintre oamenii care au pus bazele revenirii Rapidului, după desființarea clubului. A fost președinte, director sportiv, dar și antrenor la grupa de juniori U19 și la Rapid II. În 2021 a plecat după ce Daniel Niculae a preluat postul de președinte, iar apoi a urmat o experiență la CSM Slatina, în orașul său natal.
Antrenorul de 43 de ani a strâns 54 de meciuri pe banca echipei "roș-albe" (19 victorii, 15 rezultate de egalitate și 22 înfrângeri).
Înainte de a prelua Dinamo, Ovidiu Burcă a mai antrenat la CSM Slatina, în orașul său natal. Acolo a reușit o promovare din Liga 3 în Liga 2.
Urmăriți SPORT.RO și pe Google News